Source: https://pravnapraksa.si/Default.aspx?id=279
Timestamp: 2020-07-08 02:21:42+00:00

Document:
letnik 2020, številka 5, 6. 2. 2020 > Kazalo
Pripadam generaciji, ki se bržkone še spomni navihane otroške pesmice, ki je nismo prepevali, marveč zbadljivo recitirali: Lažeš, kradeš, bolhe ješ, v šolo hodiš, nič ne veš ...
Tožbeni zahtevek in izrek sodbe v sporu o nezakonitosti odpovedi pogodbe o zaposlitvi
V zadevi VIII Ips 163/2018 je Vrhovno sodišče RS presenetilo s stališčem, da Zakon o delovnih razmerjih (ZDR-1) ne določa zahtevka, ki ga mora uveljavljati delavec tožnik v tožbi o nezakonitosti odpovedi svoje pogodbe o zaposlitvi (v nadaljevanju PZ), in da odločitev o nezakonitosti odpovedi PZ niti ne spada v izrek sodbe sodišča. Pri tem je opredelilo za nepravilno enotno sodno prakso, kot se je vse od uveljavitve Zakona o delovnih razmerjih (ZDR) v letu 2003 oblikovala in ustalila v delovnih...
Oškodovančev vpliv na odločitev kazenskega sodišča v slovenskem in nemškem kazenskem postopku
Položaj žrtev kaznivih dejanj se v evropskih državah v zadnjih desetletjih pomembno krepi. Ta premik v kazenskem postopku pomeni, da oškodovanec (žrtev v kontekstu kazenskega postopka) ni več nesrečni posameznik, čigar potrebe v celoti zajame in posrka javni interes, v imenu katerega poteka kazenski pregon. Poleg njegove informiranosti in zaščite pravni red ureja tudi njegovo sodelovanje v kazenskem postopku. Ko je o procesnih pravicah oškodovanca, natančneje njegovi pravici do pritožbe zoper...
Portal Pod črto že vrsto let poroča o problemu dolgotrajnih in neučinkovitih kazenskih postopkov v primerih sumov gospodarskega kriminala in korupcije. Ti postopki se praviloma vlečejo tudi več kot deset let. Osumljeni so obenem na koncu pogosto oproščeni zaradi zastaranja postopka ali postopkovnih napak. O tej problematiki smo se pogovarjali s pravosodno ministrico Andrejo Katič. Kot članica stranke Socialnih demokratov je ministrstvo prevzela ob nastopu vlade Marjana Šarca septembra 2018....
V zadevi VIII Ips 163/2018 je Vrhovno sodišče RS presenetilo s stališčem, da Zakon o delovnih razmerjih (ZDR-1) ne določa zahtevka, ki ga mora uveljavljati delavec tožnik v tožbi o nezakonitosti odpovedi svoje pogodbe o zaposlitvi (v nadaljevanju PZ), in da odločitev o nezakonitosti odpovedi PZ niti ne spada v izrek sodbe sodišča. Pri tem je opredelilo za nepravilno enotno sodno prakso, kot se je vse od uveljavitve Zakona o delovnih razmerjih (ZDR) v letu 2003 oblikovala in ustalila v delovnih sporih o nezakonitosti odpovedi, to je, da je ugotovitev nezakonitosti odpovedi PZ v teh sporih bistveni element izreka sodbe.
Položaj žrtev kaznivih dejanj se v evropskih državah v zadnjih desetletjih pomembno krepi. Ta premik v kazenskem postopku pomeni, da oškodovanec (žrtev v kontekstu kazenskega postopka) ni več nesrečni posameznik, čigar potrebe v celoti zajame in posrka javni interes, v imenu katerega poteka kazenski pregon. Poleg njegove informiranosti in zaščite pravni red ureja tudi njegovo sodelovanje v kazenskem postopku. Ko je o procesnih pravicah oškodovanca, natančneje njegovi pravici do pritožbe zoper sodbo, odločalo slovensko ustavno sodišče, je pravni položaj oškodovanca v slovenskem pravnem sistemu primerjalo s položajem oškodovanca kot stranskega tožilca v nemški ureditvi (nem. Nebenkläger).
Sodišče EU nepristojno za odločanje v sporu med Slovenijo in Hrvaško
Sodišče Evropske unije (SEU) je 31. januarja 2020 izdalo težko pričakovano odločitev o ugovoru nepristojnosti, ki ga je 21. decembra 2018 podala Republika Hrvaška. V zvezi z ugovorom nepristojnosti SEU je generalni pravobranilec v svojih sklepnih predlogih z dne 11. decembra 2019 zavzel stališče, da SEU ni pristojno za vsebinsko odločanje v sporu med Republiko Slovenijo in Republiko Hrvaško, saj razsodba temelji na arbitražnem sporazumu, katerega podpisnici sta zgolj Republika Slovenija in Republika Hrvaška kot državi članici, ne pa tudi Evropska unija, in da arbitražne razsodbe še ni priznala Republika Hrvaška, kar pomeni, da Republika Hrvaška tudi ni priznala mej, ki jih je arbitražno sodišče določilo v arbitražni razsodbi. SEU je argumentom generalnega pravobranilca, s tem pa tudi argumentom Republike Hrvaške v celoti sledilo in se za reševanje spora med Republiko Slovenijo in Republiko Hrvaško izreklo za nepristojno.
"Da, zakonsko definicijo posilstva je treba spremeniti!"
Vprašanje spolnosti in spolne nedotakljivosti je v slovenski družbi še vedno tabu. Odsev dejstva, da gre za vprašanje, ki je bilo dolga leta odrinjeno na stran, je tudi kazenskopravna ureditev posilstva, ki je konceptualno nespremenjena že dolga leta. Model prisile je tako ali drugače v slovenski sodni praksi prisoten že vsaj od leta 1930, razen manjših sprememb pa je definicija kaznivega dejanja posilstva v svojem bistvu nespremenjena že od kazenskega zakonika iz leta 1977.
dr. Anže Erbežnik
V članku "Vnovič vroče pri izbiri sodnikov v Luksemburgu" v Delu z dne 6. januarja 2020 glede imenovanja sodnikov Splošnega sodišča EU in korupcijskih tveganj glede postopka pri Sodnem svetu je dr. Erik Kerševan, predsednik Sodnega sveta, izjavil: "Od tistih, ki niso bili posebej podprti, pa
Katja Plauštajner Metelko
V času, ko postajajo novice o vse hitrejšem taljenju ledu na Grenlandiji, uničujočih požarih v Avstraliji ter o drugih razsežnostih podnebnih sprememb stalnica in ko hkrati na političnem parketu ni volje za potrebno ukrepanje, so se okoljevarstveniki razveselili sodbe nizozemskega Vrhovnega sodišča v zadevi Urgenda.
Ustavni sodniki in politika
Polemike o tem, koliko politike je v pravu in koliko jo sploh sme biti, se zdijo neskončne. In prav je tako - tu namreč dejansko razpravljamo o enem izmed tistih vprašanj, ki so za sodobno družbo najpomembnejša, najobčutljivejša.
mag. Sanela Brglez
Pravilno delovanje programske opreme oz. informacijskih sistemov je za podjetja in institucije nepogrešljiv element njihovega poslovanja. Neka programska rešitev lahko pomeni zgolj podporo poslovnim procesom ali pa predstavlja bistveni del poslovanja. V vsakem primeru pa lahko programska rešitev povzroči škodo naročniku, povračilo katere lahko zahteva od proizvajalca programske opreme. Ker se proizvajalci tega zavedajo, v pogodbe vnašajo klavzule o izključitvi ali omejitvi njihove odškodninske odgovornosti.
Hoja v tišini
Nova tehnologija omogoča, da se igralec golfa v zimskem času počuti pred Simulatorjem GC Quad (takšnega imajo v Indoor Golf Ljubljana) tako kot na igrišču in celo bolje. Lahko si izbere igrišče, ki je tisoče kilometrov proč, lahko si izbira vremenske prilike, določi moč in smer vetra ali glasnost petja ptic. Podoba igrišča je do neverjetnih podrobnosti podobna igrišču, kot obstaja v naravi, in igra na njem je zvesta simulacija igre v naravi. Računalnik sugerira igralcu, s katero palico in s kakšno močjo in v kakšno smer naj igra. Na njem je mogoče igrati bolje, predvsem pa hitreje kot v naravi. Pri tem so udarci s palicami resnični, povsem enaki kot pri pravem golfu in izzovejo na ekranu enake učinke, kot bi jih na igrišču v naravi.
Nekdanja hrvaška predsednica Kolinda Grabar-Kitarović je v predvolilnem soočenju v sebi lastnem slogu protikandidatu zabrusila, da je treba "za polnjenje proračuna poiskati nove, inovativne pristope in se ne zanašati le na davke". Naši parlamentarci so to povedali manj jasno: "Subvencije za delovno aktivnost morajo biti in to, da v proračunu ni denarja, ne more biti izgovor." Zato se mi zdi Kolindina ideja o polnjenju proračuna brez povečevanja davkov res vredna razmisleka.
Portal Pod črto že vrsto let poroča o problemu dolgotrajnih in neučinkovitih kazenskih postopkov v primerih sumov gospodarskega kriminala in korupcije. Ti postopki se praviloma vlečejo tudi več kot deset let. Osumljeni so obenem na koncu pogosto oproščeni zaradi zastaranja postopka ali postopkovnih napak. O tej problematiki smo se pogovarjali s pravosodno ministrico Andrejo Katič. Kot članica stranke Socialnih demokratov je ministrstvo prevzela ob nastopu vlade Marjana Šarca septembra 2018. Intervju smo opravili sredi novembra 2019. Več tednov pred intervjujem smo ministrici poslali seznam tematik, o katerih se želimo pogovarjati. Zanimalo nas je, katere reforme kazenskega postopka so po mnenju ministrice potrebne, kakšna je vloga ministrstva pri vpeljavi reform in kakšne spremembe na bolje pripravlja na tem področju.
Komentar pogovora z ministrico
Z ministrico smo se pogovarjali o dolgotrajnih kazenskih postopkih v primerih gospodarskega kriminala in korupcije. Odgovori postavljajo pod vprašaj njeno sposobnost opravljanja dela ministrice.
Pojasnilo FURS, sprememba dokumenta z dne 21. januarja 2020 Celoten dokument "Dohodek iz oddajanja premoženja v najem" je objavljen na spletni strani Finančne uprave RS. Objavljamo celotno vsebino iz poglavja "Podrobnejši opis". Dohodek iz oddajanja premoženja v najem
Pojasnilo FURS, sprememba dokumenta z dne 29. januarja 2020 Celoten dokument "Dohodek iz kapitala: Obresti, dividende in dobiček iz kapitala" je objavljen na spletni strani Finančne uprave RS. Objavljamo vprašanja od št. 1 do 12 v novo dodanem podpoglavju "5.3 Dobiček iz kapitala od odsvoj
Oče je vse premoženje, ki je obsegalo tudi več nepremičnin, podaril svoji novi ženi. • Zanima me, kakšne so moje možnosti v primeru dedovanja po očetu.
Pravdni postopek je trajal dve leti. Odvetnik je po končanem postopku izstavil račun, v katerem je vse storitve obračunal po vrednosti točke 0,60 evra na točko. • Ali bi moral odvetnik sproti izstavljati račune? • Glede na to, da se je vrednost točke povečala šele aprila 2019, ali ne bi bilo pravilno, da obračuna stroške do nove vrednosti točke po stari vrednosti točke, to je 0,459 evra na točko, in šele po sprejemu nove vrednosti točke po 0,60 evra?
Popravek plače brez pobotne izjave
Delodajalec je ugotovil, da je delavcu pri plači za prejšnji mesec pomotoma obračunal višji dodatek za delovno dobo, kot mu pripada po kolektivni pogodbi dejavnosti, ki zavezuje delodajalca. • Ali za popravke pri obračunu plače delodajalec potrebuje tudi pobotno izjavo?
Smo javni zavod s področja kulture. V začetku leta pripravljamo razstavo, ki bo od zaposlenih zahtevala povečan delovni napor. Kot direktorica sem menila, da bom sodelavce za njihov prispevek lahko nagradila v okviru delovne uspešnosti, sedaj pa sem dobila opozorilo, da tega v letošnjem letu ne bom mogla storiti. • Zanima me, ali to drži ter kako je z izplačilom delovne uspešnosti v letu 2020.
Odgovornost pravne osebe za kazniva dejanja
V 3. točki 4. člena ZOPOKD delovanje ali odobritev vodstvenih ali nadzornih organov ni posebej opisano. Razlagati jo je mogoče le v povezavi s 1., 2. in 4. točko, da mora biti podan (nek) prispevek pravne osebe (vodstvenih ali nadzornih organov), saj če gre le za pridobitev protipravne premoženjske koristi to lahko pomeni objektivno odgovornost pravne osebe. Na podlagi ravnanja storilca v imenu in na račun pravne osebe lahko pravni osebi pripišemo prispevek k kaznivemu dejanju oziroma subjektivizacijo odgovornosti pravne osebe, pri čemer pa ugotovitev o prispevku vodstvenih ali nadzornih organov pravne osebe k pridobitvi protipravne premoženjske koristi, ne more izostati. Obstajati mora vsebinska povezava med prispevkom pravne osebe in storilčevim kaznivim dejanjem.
Samovlada v občini Zagorje ob Savi (1. del)
Pobudnik je solastnik zazidljive nepremičnine, ki je kategorizirana javna pot od leta 2007, vendar pogojev za to ne izpolnjuje. Poleg neurejenega lastništva pot nima primerne širine in naklona. Kljub drugačnim zavezam občine Zagorje ob Savi (v nadaljevanju: občina), da bo kategorizacijo ceste ukinila, če lastniki ne bodo privolili v prodajo, je občina sprožila postopek razlastitve.
Računsko sodišče je z revizijo, ki se je nanašala na obdobje od 1. januarja 2016 do 31. decembra 2018, ugotovilo, da je bilo Vrhovno sodišče RS (VS) učinkovito pri zagotavljanju informacijske podpore delovanju sodišč.
Dopustno zaračunavanje ogrevanja skupnih prostorov v etažni lastnini
Etažna lastnina kot pravni institut, ki ga v našem prostoru poznamo že vse od šestdesetih let prejšnjega stoletja, Slovencem še vedno povzroča kar precej preglavic, zlasti v praksi. Težave z določitvijo in (so)uporabo tovrstne lastnine pa ne pestijo le slovenskega, temveč tudi druge pravne sisteme, na primer bolgarskega. Sodišče (EU) je pred kratkim presojalo več vprašanj, ki so se nanašala na pravično razdelitev stroškov ogrevanja skupnih prostorov v okviru etažne lastnine, in sicer z vidika Direktive 2011/83 o pravicah potrošnikov ter direktiv 2006/32 in 2012/27 o energetski učinkovitosti. Je torej v skladu s področnim pravom EU nacionalna ureditev, ki določa, da morajo etažni lastniki zgradb v etažni lastnini, oskrbovani iz omrežja za daljinsko ogrevanje, prispevati k plačilu stroškov ogrevanja, čeprav ga ti v svojih stanovanjih nato dejansko ne uporabljajo? In nadalje, ali je v luči direktiv 2006/32 in 2012/27, ki države članice zavezujeta, da obračun energije za končne odjemalce odmerjajo "na podlagi dejanske porabe", dopustna ureditev, ki določa, da se del teh stroškov med etažnimi lastniki deli glede na kriterij ogrevane prostornine svojih stanovanj?
Obstoj delovnega razmerja in posledice v sistemu socialne varnosti
V zvezi s postopkom ugotavljanja obstoja (prikritega) delovnega razmerja in posledic v sistemu socialne varnosti se pojavlja veliko vprašanj. Problematika je toliko večja zaradi ureditve, ki predvideva, da elemente delovnega razmerja oziroma obstoj delovnega razmerja v različnih postopkih ugotavljajo različni organi.
dr. Luka Mišič
Na PF Univerze v Ljubljani je 12. in 13. decembra 2019 potekala mednarodna konferenca Best Practices in European Family and Succession Law. Da bi do nje lahko dostopalo čim več ljudi, so jo v celoti v živo prenašali preko spletne strani oziroma družbenih medijev.
V teh zanimivih časih se je še pred kratkim bíla bitka za večjo ali manjšo svobodo izražanja. Na eni strani so bili zagovorniki čim širše svobode izražanja, na drugi strani pa oni, ki so želeli s pravnega področja sovražni govor razširiti tudi na sociološko področje in v ta namen, torej za omejevanje svobode izražanja, opolnomočiti še upravni aparat države. Tedaj je šlo za vprašanje političnega govora, ki mora uživati najvišjo stopnjo ustavne zaščite, če naj bo neka država zares demokratična. Toda poleg političnega govora je do najvišje stopnje ustavne zaščite, sicer na drugem vrednostnem temelju, upravičena še ena oblika izražanja. Tej je svojo odlično znanstveno monografijo posvetila Polona Farmany. Gre za svobodo umetniškega ustvarjanja.
Parental Rights, Best Interests and Significant Harms Imogen Goold, Jonathan Herring in Cressida Auckland (ur.) (Hart Publishing, november 2019, 256 strani, ISBN: 9781509924899, 71 evrov) Kdo sme kr
'Nenavadna, pozornost vzbujajoča modna novost'. Takó besedno zvezo modna muha definira SSKJ, mi pa se bomo danes vprašali, ali je v naslovu navedena stavčna struktura brez dajalniškega predmeta (prijetno popoldne ti/vam želim) zgolj nova modna muha ali pa gre morda vendarle za povsem ustrezno stavčno zgradbo.
Konec januarja se je varuh človekovih pravic Peter Svetina sestal s sodnicami in strokovnimi sodelavkami sodišč, da se pogovorijo o zagovorništvu otrok. Sodnicam so bile predstavljene izkušnje z zagovorništvom svetovalk varuha za zagovorništvo s poudarkom na odnosu do sodišč ter prednostih instituta pri odločanju o največjih koristih otrok ter podrobnosti postopka postavitve zagovornika. Namen zagovornika je okrepiti glas otroka v postopku, v katerem se odloča o njegovem položaju in koristi. Zagovornik ni podaljšana roka institucij, ampak je samostojen in neodvisen. Z otrokom vzpostavi zaupen odnos, ga obvešča o dogajanju in postopkih, saj preko njega otrok posreduje svoje želje in podaja mnenje tudi v postopkih odvzema, namestitve v rejništvo ali zavodsko varstvo. Kljub njihovemu strokovnemu znanju zagovornikov ne uvrščamo med izvedence ali pravne zastopnike. Najpogosteje se zagovornika dodeli, ko se starša pred sodiščem dogovarjata o prebivališču otroka, lokaciji šolanja in komu bo zaupan v varstvo.
Od 27. januarja do 2. februarja
Torek, 28. 1. Varstvo osebnih podatkov. Ob evropskem dnevu varstva osebnih podatkov je Informacijski pooblaščenec (IP) organiziral okroglo mizo, ki jo je posvetil izzivom, s katerimi se tik pred drugo obletnico začetka uporabe Splošne uredbe o varstvu podatkov (Splošna
"Pričakujemo, da se bo Bruselj - po ustaljeni navadi, kadar doživi neuspeh - odzval z besedami 'potrebujemo več Evrope'" (Kolumnist Keith Miles povzame brexit z besedami, da so se "Britanci, ki so stoletja cenili svojo neodvisnost in svobodo, odločili, da suverenost
Sreda, 29. 1. Kibernetska kriminaliteta. Evropska komisija (EK) je objavila rezultate raziskave o odnosu Evropejcev do kibernetske kriminalitete. Rezultati kažejo, da se ozaveščenost o kibernetski kriminaliteti povečuje, pri čemer je 52 odstotkov vprašanih navedlo, da
PP, št. 12/93, 3. junij 1993, str. 4
Tokrat se kaže vnovič ustaviti pri zdaj že posodobljenem spletnem mestu Evropskega potrošniškega centra Slovenija, ki je od leta 2006 del mreže Evropskih potrošniških centrov, od leta 2014 pa deluje pri Ministrstvu za gospodarski razvoj in tehnologijo. Njegova naloga je - kot lahko preberemo -, da potrošnikom svetuje oziroma pomaga pri nakupovanju v državah članicah Evropske unije (EU), na Norveškem ali Islandiji oziroma pri uveljavljanju njihovih pravic pri ponudniku blaga ali storitev v navedenih državah.
Ur. l. RS, št. 4/20 1. Okrožni sodnik na Okrožnem sodišču v Mariboru - Vrhovno sodišče RS, rok je 8. februar. 2. Dve prosti mesti okrajnega državnega tožilca na Okrožnem državnem tožilstvu v Celju - Vrhovno sodišče RS, rok je 8. februar. Ur. l. RS,
Sklepi, ki jih je Vlada RS sprejela na 59. redni seji (30. januar 2020): - predlog zakona o spremembah in dopolnitvah Energetskega zakona, - predlog zakona o spremembah in dopolnitvah Zakona o dodatnih ukrepih za odpravo posledic škode zaradi prenamnožitve populacije podlubnikov,
27. januar - Obvestilo Marjana Šarca o odstopu s funkcije predsednika Vlade Republike Slovenije. 30. januar - predlog zakona o spremembah in dopolnitvah Energetskega zakona. 31. januar - predlog zakona o spremembah in dopolnitvah Zakona
Akti, ki začnejo veljati v naslednjem mesecu: 1. Odredba o vključitvi sektorja mesa v izvajanje promocije za obdobje 2020-2022 (Ur. l. RS, št. 4/20) - veljati začne 8. februarja. 2. Odredba o vključitvi sektorja mleka v izvajanje promocije za obdobje 2020-2022 (Ur. l

References: sodišče 
 sodišče 

Sodišče 

Sodišče 
 sodišče 
 sodišče 
 sodišče 
 Sodišče 
 sodišče 
 sodišče